ddrg/super_eurlex huggingface dataset:
14.

katsoo, että välinettä olisi sovellettava sekä yritysten väliseen että yritysten ja kuluttajien välisiin liiketoimiin; korostaa, että valinnaisen välineen on tarjottava erittäin korkea kuluttajansuojan taso, jotta kuluttajille voidaan korvata suoja, jota he normaalisti nauttisivat kansallisen lainsäädäntönsä mukaisesti; toivoo lisäselvityksiä siitä, miten tämä voitaisiin saavuttaa; uskoo siksi, että kuluttajansuojan tason olisi oltava korkeampi kuin unionin kuluttajasäännöstön tarjoama vähimmäissuoja ja katettava kansallisia pakottavia säännöksiä, koska kansainvälisen yksityisoikeuden ongelmiin on löydettävä tyydyttäviä ratkaisuja; katsoo, että kuluttajansuojan korkea taso on myös yritysten etujen mukaista, koska ne voivat saada hyötyä valinnaisesta välineestä vain, jos kaikkien jäsenvaltioiden kuluttajat luottavat siihen, että valinnaisen välineen valinta ei vie heiltä suojaa;
2.

on huolissaan Ukrainan poliittiseen oppositioon kuuluviin henkilöihin valikoiden kohdistuvien syytetoimien lisääntymisestä ja kohtuuttomien toimenpiteiden soveltamisesta erityisesti Tymošenkon ja entisen sisäministerin Lutšenkon tapauksissa ja panee merkille, että Lutšenko on ollut vankilassa 26. joulukuuta 2010 lähtien; ilmaisee tukensa Ukrainan ihmisoikeusvaltuutetulle Nina Karpachovalle, joka on pyytänyt Ukrainan valtakunnansyyttäjää harkitsemaan mahdollisuutta soveltaa sellaisia ennaltaehkäiseviä toimenpiteitä, joihin ei sisälly pidättämistä;
70.

panee huolestuneena merkille, että yhteys selkeään poliittiseen strategiaan on toistaiseksi puuttunut ja että yhteyden luomisesta ei useimmiten vielä nykyisinkään huolehdita, mikä on haitannut operaatioiden vaikuttavuutta ja tehokkuutta esimerkiksi seuraavissa tapauksissa: — Euroopan unionin poliisioperaatiolla Afganistanissa (EUPOL Afganistan) on vain kohdennettu vaikutus, koska se keskittyy ainoastaan korkean tason virkamiehiin, ja se sisällytettiin vasta äskettäin EU:n AFPAK-toimintasuunnitelmaan; — Kosovossa toteutettava Euroopan unionin oikeusvaltio-operaatio (EULEX Kosovo), joka on EU:n tärkein siviilioperaatio, on kohdannut monia esteitä pääasiassa puutteellisen lainsäädännön ja henkilöstön vähyyden vuoksi; sillä on kuitenkin tärkeä rooli oikeusvaltion alalla, ja se vaikuttaa yhä aluetta vakauttavasti; — Euroopan unionin rajavalvonnan avustusoperaatio Rafahin rajanylityspaikkaa varten (EU BAM Rafah) ja Palestiinalle poliisialalla annettavaa tukea yhteensovittava Euroopan unionin toimisto (EUPOL COPPS), joka on laajalti tunnustettu ja hyväksytty tärkeä kansainvälinen asiantuntijaelin palestiinalaisalueen poliisitoimintaa koskevissa kysymyksissä, eivät ole voineet merkittävästi vaikuttaa konfliktin ratkaisemiseen, koska niiden tukena ei ole selkeää poliittista ja diplomaattista strategiaa, jollainen on kuitenkin pyrittävä kehittämään palestiinalaisalueita koskevan sitoumuksen uudistamista varten; — EUFOR Althea -operaatio Bosnia ja Hertsegovinassa (operaatio käynnistettiin vuonna 2004 Berliini plus -järjestelyn mukaisesti) lienee saavuttanut päätavoitteensa, joten olisi syytä arvioida poliittisesti, pitäisikö operaatio katsoa päättyneeksi ja huomattavat taloudelliset ja henkilöresurssit (yli 1 400 työntekijää) hyödyntää muualla; — EU on ottanut onnistuneesti johtoaseman kansainvälisissä toimissa merirosvouden torjumiseksi EU NAVFOR Somalia -operaation (Atalanta) ansiosta, mutta kysymys merirosvojen syytteeseenpanosta on ratkaistava kiireesti erityisesti YK:n turvallisuusneuvostolle hiljattain esitetyn Langin raportin perusteella; Atalanta-operaatiota haittaa se, ettei merirosvouden perimmäisiin syihin puuttumista ja Afrikan sarven jatkuvan epävakauden tehokasta ratkaisemista varten ole käytössä selkeää alueellista strategiaa; alueellisen merivalvonnan voimavaroja olisi lisättävä pikaisesti; — Somalian koulutusoperaatio (EUTM Somalia) saattaa tuottaa kielteisiä vaikutuksia lisäämällä miliisijoukkoihin Somaliassa mahdollisesti värvättävien sotilaallisia valmiuksia; — EUPOL RD Congo -poliisioperaatio on ollut toiminnassa maassa vuodesta 2007 ja EU:n neuvonta- ja avustusoperaatio (EUSEC RD Congo) vuodesta 2005 lähtien, mutta niillä on ollut korkeintaan vähäisiä myönteisiä vaikutuksia kohderyhmiin; suosittaa panostamaan enemmän seksuaalisen väkivallan torjuntaan molempien operaatioiden tehostamiseksi;
7.

kehottaa komissiota pyytämään Mauritanian viranomaisilta takuita liittyen siihen, miten viranomaiset tulkitsevat valvontatoimia; toistaa erityisesti, että EU:n alukset on varustettu alusten seurantajärjestelmällä (VMS) ja sitä on käytettävä alusten sijainnin määrittämisen välineenä; korostaa, että etäisyyden silmämääräinen arviointi rannikosta olisi kiellettävä, koska se on osoittautunut epäluotettavaksi ja johtanut aluksia koskevaan oikeudelliseen epävarmuuteen; korostaa, että kaikkien osapuolten on sovittava etukäteen mahdollisesta vaihtoehtoisesta järjestelmästä; katsoo, että sijaintisignaalit on välitettävä suoraan Mauritanian viranomaisille tosiaikaisesti; katsoo myös, että pöytäkirjassa olisi määrättävä, että mikäli aluksen VMS-järjestelmä menee epäkuntoon, aluksen on korjattava järjestelmä kahden viikon kuluessa tai sen kalastuslupa keskeytetään siihen asti, kunnes vika on korjattu;
—

ottaa huomioon pk-yritysten julkisten hankintojen markkinoille pääsyä EU:ssa koskevan kertomuksen (Evaluation of SMEs' access to public procurement markets in the EU) (2),
17.

panee merkille Islannin pyrkimyksen liittyä euroalueeseen, mikä on mahdollista sen jälkeen, kun Islanti on liittynyt EU:hun ja kaikki vaadittavat ehdot on täytetty;
30.

tiedostaa, että riskeistä ja hyödyistä on syytä tiedottaa kansalaisille selkeämmin ja avoimemmin; korostaa, että heti kun terveysriskit on arvioitu, on syytä pyrkiä kansalaisille suunnattavaan johdonmukaiseen viestintään; painottaa, että jäsenvaltioiden on oltava yhdenmukaisia tiedottamisensa sisältöä koskevassa asiassa (esimerkiksi viruksen luonne, riskin suuruus, parhaat keinot sen torjumiseen sekä torjunnan ja/tai hoidon riskit ja hyödyt);
—

ottaa huomioon Yhdistyneiden kansakuntien syyskuussa 2000 käynnistämän Global Compact -aloitteen, Yhdistyneiden kansakuntien pääsihteerin 10. elokuuta 2005 päivätyn Yhdistyneiden kansakuntien ja kaikkien asianosaisten kumppaneiden yhteistyön tehostamista koskevan raportin ”Towards global partnerships – Enhanced cooperation between the United Nations and all relevant partners, in particular the private sector” (05-45706 (E) 020905), Yhdistyneiden kansakuntien 9. lokakuuta 2006 antaman ilmoituksen Global Compact- ja Global Reporting -aloitteista sekä Yhdistyneiden kansakuntien tammikuussa 2006 esittämät vastuullisen sijoittamisen periaatteet, joita koordinoidaan YK:n ympäristöohjelman (UNEP) Finance Initiative -hankkeen ja YK:n Global Compact -aloitteen kautta,
—

ottaa huomioon 15. maaliskuuta 2010 päivätyn euroryhmän asiakirjan ”Terms of reference on exit strategies and near-term policy priorities in the Europe 2020 strategy: implications for the euro area”,
6.

toteaa, että suhteellisuusperiaate on edelleen keskeinen tietosuoja-asioissa sovellettava periaate ja että kaikkien sopimusten ja toimien oikeudellinen oikeasuhteisuus on tarkistettava, jotta voidaan osoittaa, että niiden tarkoitus on perussopimuksen tavoitteiden mukainen eivätkä ne ylitä sitä, mikä on tarpeen näiden tavoitteiden saavuttamiseksi; vaatii edelleen komissiota esittämään parlamentille tosiasiallista näyttöä siitä, että matkustajarekisteritietojen kerääminen, tallentaminen ja käsittely on välttämätöntä kuhunkin esitettyyn tarkoitukseen; kehottaa myös jälleen komissiota tarkastelemaan vähäisempää puuttumista edellyttäviä vaihtoehtoja;
1.

korostaa, että koheesiopolitiikka, jolla pyritään vähentämään EU:n eri alueiden välisiä kehityseroja sekä hyödyntämään kasvupotentiaalia taloudellisen, sosiaalisen ja alueellisen koheesion edistämiseksi, on osoittautunut erittäin tärkeäksi Euroopan yhdentymisprosessin kannalta, ja katsoo myös, että kyseessä on politiikka, joka tuottaa eurooppalaista lisäarvoa, helpottaa uudenaikaistamista ja kestävää kasvua ja on osoitus eurooppalaisesta yhteisvastuusta ja että nämä ominaispiirteet edellyttävät perussopimusten hengen mukaisesti koko unionin alueella toteutettavaa ja kaikkia EU:n alueita koskevaa EU:n laajuista aluepolitiikkaa;
—

ottaa huomioon Kobessa 22. tammikuuta 2005 hyväksytyn Hyogon toimintakehyksen vuosille 2005–2015: ”Building the Resilience of Nations and Communities to Disasters” (22),
15.

korostaa EU:n oikeusvaltio-operaation (EULEX) onnistumisen merkitystä sekä kestävälle kehitykselle, toimielinten lujittamiselle ja Kosovon vakaudelle että EU:n pyrkimyksille toimia globaalisti rauhan rakentamisessa; korostaa EULEXin vastuuta toimeenpanovaltaansa kuuluvista tehtävistä ja sille on annettua tehtävää valvoa, ohjata ja neuvoa; rohkaisee tässä suhteessa EULEXia käytännön toimiin, jotta korkean tason korruptiotapausten käsittelyssä voitaisiin edistyä; tunnustaa joillakin aloilla, kuten poliisi- ja tulliasioissa, saavutetun edistyksen, mutta korostaa, että työskentelyä olisi tehostettava, jotta operaatiosta saadaan vihdoin käytännön tuloksia muilla aloilla, kuten korkean tason korruptiotapausten, järjestäytyneen rikollisuuden ja sotarikosten aloilla; pitää siksi tervetulleena tapaa, jolla EULEX on viime aikoina käsitellyt mahdollisia korruptiotapauksia ottaen ne esille myös mahdollisimman korkealla valtiollisella ja hallinnollisella tasolla, ja korostaa, että näin on syytä jatkaa, jotta taataan EULEXin toimien luotettavuus ja näkyvyys; tähdentää, että erityistä huomiota on tässä mielessä kiinnitettävä julkisiin hankintoihin ja että järjestäytyneen rikollisuuden torjunnassa EULEXin on jatkettava pyrkimyksiään konkreettisiin ruohonjuuritason tuloksiin; on tässä yhteydessä huolissaan käsiteltävien tapausten valtavasta sumasta, joka johtuu sellaisten tapausten odottamattoman suuresta määrästä, jotka on siirretty EULEXille YK:n Kosovon väliaikaishallinnolta (UNMIK); tähdentää EULEXin käyttöön annettujen tuomareiden ja syyttäjien riittämätöntä määrää ja kehottaa jäsenvaltioita lähettämään tarvittavan määrän asiantuntijoita tai huolehtimaan heidän palkkaamisestaan; korostaa, että on tärkeää vähentää EULEXin byrokratiaa; korostaa tässä suhteessa, että operaation toteutusta on parannettava tehokkaan sisäisen hallinnon, koordinaation ja yhteistyön avulla; korostaa EULEXin työskentelyn avoimuuden ja tilintekovelvollisuuden tarvetta sekä sitä, että on osoitettava varovaisuutta liittyen toiminnan poliittiseen kontekstiin, jotta voidaan parantaa sen legitimiteettiä kansalaisten silmissä; korostaa lisäksi, että on tärkeätä ylläpitää tiivistä viestintää Kosovon hallituksen, kansalaisten ja tiedotusvälineiden välillä; kannustaa EULEXia tiedottamaan operaationsa tuloksista Kosovon kansalaisille ja lisäksi toimimaan siten, että luottamus operaatioon kasvaa ja että kansalaisten odotukset otetaan huomioon; panee tyytyväisenä merkille äskettäin perustetun ihmisoikeuksien arviointilautakunnan, joka vastaa sellaisten henkilöiden esittämien valitusten tutkimisesta, jotka väittävät, että EULEX on loukannut heidän ihmisoikeuksiaan tehtäviään hoitaessaan;
3.

katsoo, että yhteisön kalastus- ja vesiviljelytuotteiden tuotanto on selvästi riittämätön, jotta sillä voitaisiin kattaa jalostusteollisuuden tarpeet ja kuluttajien kasvava kysyntä, eikä tilanteeseen ole tulossa muutosta; toteaa näin ollen, että on edistettävä vastuullista kulutusta, joka perustuu pikemminkin laatuun ja kestävyyteen kuin määrään, ja että kantojen elvyttämiseksi on vahvistettava kalavarojen hoitoa ja että tuonti on edelleenkin merkittävässä asemassa tuotteiden saatavuudelle yhteisön markkinoilla;
1.

vahvistaa uskovansa, että Venäjä on edelleen yksi EU:n tärkeimmistä kumppaneista, jonka kanssa rakennetaan pitkän aikavälin yhteistyötä ja on sitouduttu yhteistoimintaan yhteisten haasteiden parissa noudattaen tasapainoista ja tulossuuntautunutta tarkastelutapaa, joka perustuu demokratian ja oikeusvaltion periaatteisiin, ja että EU:lla on Venäjän kanssa yhteisten taloudellisten ja kaupallisten etujen lisäksi yhteinen tavoite toimia tiiviissä yhteistyössä maailmanlaajuisesti sekä yhteisissä naapurimaissa ja yhteisten naapurimaiden kanssa kansainvälisen oikeuden mukaisesti;
2.

kehottaa lakkauttamaan eksekvatuurimenettelyä koskevan vaatimuksen mutta katsoo, että tämä on tasapainotettava sen osapuolen oikeuksien turvaamiseen tarkoitetuilla asianmukaisilla varotoimilla, jota vastaan täytäntöönpanoa haetaan; katsoo, että sen vuoksi on otettava käyttöön poikkeuksellinen menettely, joka on käytettävissä siinä jäsenvaltiossa, jossa täytäntöönpanoa haetaan; katsoo, että tämän menettelyn pitäisi olla käytettävissä sen osapuolen hakemuksesta, jota vastaan täytäntöönpanoa haetaan asetuksen liitteessä III luetellulta tuomioistuimelta; katsoo, että tämän poikkeusmenettelyn mukaisen hakemuksen perusteiden olisi oltava seuraavat: (a) tunnustaminen on selvästi vastoin sen jäsenvaltion oikeusjärjestyksen perusteita, jossa tunnustamista pyydetään; (b) jos tuomio on annettu poisjäänyttä vastaajaa vastaan eikä haastehakemusta tai vastaavaa asiakirjaa ole annettu tiedoksi niin hyvissä ajoin ja sillä tavalla, että vastaaja olisi voinut valmistautua vastaamaan asiassa, paitsi jos vastaaja ei ole hakenut muutosta tuomioon, vaikka hänellä olisi ollut mahdollisuus siihen; (c) jos tuomio on ristiriidassa sellaisen tuomion kanssa, joka on annettu samojen asianosaisten välillä siinä valtiossa, jossa tunnustamista pyydetään, ja (d) tuomio on ristiriidassa toisessa jäsenvaltiossa tai kolmannessa valtiossa samaa asiaa koskevan ja samojen asianosaisten välillä aikaisemmin annetun tuomion kanssa, ja viimeksi mainittu tuomio täyttää ne edellytykset, jotka ovat tarpeen sen tunnustamiseksi siinä valtiossa, jossa tuomioon vedotaan; katsoo lisäksi, että hakemus olisi voitava esittää tuomarille jopa ennen kuin täytäntöönpanotoimenpiteitä toteutetaan ja että jos tuomari päättää, että hakemus perustuu vakaviin syihin, hakemuksen esittäjän olisi saatettava asia liitteessä III olevassa luettelossa ilmoitettuun tuomioistuimeen uudelleentarkasteltavaksi edellä säädettyjen arviointiperusteiden mukaisesti; kannattaa sitä, että johdanto-osaan lisätään kappale, jonka mukaan kansallinen tuomioistuin voi rangaista kiusantekomielessä tehdyn tai kohtuuttoman hakemuksen muun muassa oikeudenkäyntikulujen korvaamiseksi;
L.

ottaa huomioon, että Burmassa/Myanmarissa on tällä hetkellä tiedossa 2 200 poliittista vankia, jotka on pidätetty heidän rauhanomaisista toimistaan, ja että yli 140 poliittiselta vangilta kielletään harkitusti lääketieteellinen hoito, mukaan lukien vuoden 88-sukupolven opiskelijajohtaja Ko Mya Aye, joka on hengenvaarallisesti sydänsairas,
B.

ottaa huomioon, että sähköajoneuvo on merkittävä innovaatio, jolla on paljon markkinapotentiaalia etenkin pitkällä aikavälillä, ja että tulevat markkinajohtajat määräytyvät sen mukaan, kenellä on valmiudet tuoda näille markkinoille nopeasti laadukkaita tuotteita ja missä standardointi on viety pitkälle,
C.

katsoo, että kaikki toiminta, jolla pyritään suojelemaan eläimiä ja varmistamaan niiden hyvinvointi, on toteutettava sen periaatteen mukaisesti, että eläimet ovat tuntevia olentoja, joiden erityistarpeet on otettava huomioon, ja toteaa, että eläinten suojelu on yksi 2000-luvulle kuuluva inhimillisyyden ilmaus ja haaste Euroopan sivistykselle ja kulttuurille,
9.

pitää myönteisenä sitä, että Euroopan keskuspankki on kyennyt säilyttämään erinomaisen luottoasemansa markkinoiden heilahteluista ja epävarmuudesta huolimatta; pitää myönteisenä myös sitä, että pankki on nostanut rahoituksen ylärajansa 55 miljardista 60 miljardiin euroon ja että se on kyennyt hankkimaan 59,5 miljardia euroa, mikä on merkittävästi (8,8 prosenttia) suurempi summa kuin vuonna 2007 (54,7 miljardia euroa);
A.

katsoo, että Ukraina on strategisesti merkittävä EU:n naapuri; ottaa huomioon, että Ukrainalla on luonnonvarojensa, väestönsä ja maantieteellisen sijaintinsa vuoksi erityisasema Euroopassa ja että Ukraina on tärkeä alueellinen toimija,
J.

katsoo, että kun Euroopan unionin turvallisuus- ja puolustuspolitiikan (ETPP) käyttöönotosta on kulunut kymmenisen vuotta, joiden aikana on suoritettu 23 kriisinhallintaoperaatiota, sen sotilaallisia ja siviilivoimavaroja on lisättävä ja sen rakenteita on vahvistettava, jotta se vastaa asianmukaisesti yhteisen turvallisuus- ja puolustuspolitiikan (YTPP) roolia YUTP:n tukemisessa ja kansainvälisen turvallisuuden varmistamisessa,
D.

katsoo, että käytettävissä olevien tietojen perusteella kriisi on koskenut alkuvaiheessa yleisesti ottaen enemmän miehiä kuin naisia, mikä johtuu ammatti- ja alakohtaisesta eriytymisestä, mutta ottaa huomioon, että tilanne on toinen tietyissä maissa ja tietyillä aloilla, erityisesti perinteisillä naisvaltaisilla teollisuudenaloilla, joilla suuri joukko yrityksiä on sulkenut ovensa ja siirtänyt toimintansa ulkomaille; toteaa, että osa-aikatyötä tekee 31,1 prosenttia naispuolisista palkansaajista, kun vastaava luku miehillä on 7,9 prosenttia; toteaa, että enemmistö tiettyjen julkisten palvelujen henkilöstöstä on naisia ja joissakin jäsenvaltioissa koulutus-, terveys- ja sosiaalipalvelujen alan henkilöstöstä jopa kaksi kolmasosaa on naisia; katsoo siksi, että kriisi on uhka erityisesti naisille, jos näiden alojen määrärahoja supistetaan,
29.

toistaa tukevansa Yhdistyneiden kansakuntien uudistusprosessia ja panee merkille, että Kööpenhaminan ilmastokonferenssin tulos on jälleen yksi esimerkki, joka vahvistaa kiireellistä tarvetta tarkistaa Yhdistyneiden kansakuntien työskentelymenetelmiä; on lisäksi edelleen sitoutunut ilmastoneuvotteluihin YK:n puitteissa, sillä kyseessä on ainoa laillinen elin, joka voi käsitellä koko maailmanlaajuisen yhteisön kannalta näin olennaisen tärkeää kysymystä; katsoo kuitenkin, että on pikaisesti tarpeen pohtia vakavasti, miten prosessia voidaan tehostaa;
—

ottaa huomioon aluepolitiikasta vastaavan komission jäsenen Danuta Hübnerin pyynnöstä laaditun riippumattoman raportin, jonka aiheena on koheesiopolitiikan uudistamisaikataulu (An agenda for a reformed cohesion policy – A place-based approach to meeting European Union challenges and expectations), (Fabrizio Barca, huhtikuu 2009),
E.

ottaa huomioon, että raipparangaistus on siirtomaalainsäädännön jäänne, joka on edelleen käytössä joissakin harvoissa maissa, mutta Malesia on näistä maista ainoa, jossa väestömäärä on huomattavan suuri ja inhimillisen kehityksen taso on korkea,
E.

ottaa huomioon, että Euroopan naapuruuspolitiikan toimintasuunnitelman hyväksymisestä huolimatta tiedotusvälineiden toimintamahdollisuudet ovat viime vuosina huonontuneet, kun riippumattomia televisio- ja radioasemia on suljettu tilapäisesti, opposition johtavien sanomalehtien toimituksia on häädetty toimitiloistaan, tiedotusvälineiden edustajia vastaan on aloitettu useita oikeudenkäyntejä ja toimittajia vastaan on hyökätty fyysisesti, mikä on aiheuttanut toimittajien parissa laajalle levinnyttä pelkoa ja itsesensuuria; ottaa huomioon, että joulukuussa 2008 BBC:ltä, Radio Free Europe / Radio Liberty -kanavalta ja muilta ulkomaisilta tiedotusvälineitä evättiin mahdollisuus lähettää ohjelmia FM-radiotaajuuksilla,
C.

ottaa huomioon, että oppositiojohtajia on hakattu, heille on aiheutettu vammoja ja heitä on pidätetty, että vallanpitäjiin kriittisesti suhtautuvia toimittajia vainotaan ja että juntan toiminnan vuoksi on olemassa etnisen konfliktin vaara,
11.

ottaa huomioon, että teollisuusmaiden päästöjä olisi vähennettävä vuoteen 2050 mennessä ainakin 80–95 prosentilla vuoden 1990 päästötasoihin verrattuna, jotta mahdollisuus rajoittaa ilmastonmuutos kahden celsiusasteen nousuun olisi yhden suhde yhteen; korostaa, että kehittyneillä mailla on erityinen vastuu vähentää päästöjään eniten, ja katsoo, että teollistuneiden maiden on kyettävä vähentämään vuoteen 2020 mennessä kokonaispäästöjään vähintään 25 prosenttia mutta mieluiten lähemmäs 40 prosenttia kansainvälisen ilmastonmuutospaneelin (IPCC) suosituksen mukaisesti; katsoo tässä yhteydessä, että kaikkien teollisuusmaiden on hyväksyttävä tavoitteita, jotka edellyttävät kunnianhimoisia vähennyksiä nykyisistä päästötasoista, ja kehottaa Venäjää harkitsemaan uudestaan pyyntöään päästöjen lisäämiseksi, mikä vastaa sen huomattavaa päästöjenvähentämispotentiaalia ja IPCC:n suosituksia, jotta sopimus saadaan Kööpenhaminassa aikaan nopeasti;
J.

ottaa huomioon, että siitä päivästä lähtien, jolloin Andry Rajoelina asetettiin tosiasialliseksi valtionpäämieheksi, pääkaupungissa on järjestetty jatkuvasti rauhanomaisia mielenosoituksia, joihin on osallistunut kymmeniä tuhansia ihmisiä ja jotka Madagaskarin armeija on tukahduttanut väkivalloin,
B.

ottaa huomioon, että asiasta vastaavaa valiokuntaa on pyydetty erityisesti päättämään yksityishenkilöiden suoraan Euroopan parlamentin puhemiehelle esittämien koskemattomuuden pidättämispyyntöjen käsiteltäväksi ottamisesta; ottaa huomioon, että Puolan lainsäädännön mukaan yksityishenkilöillä on oikeus esittää suoraan Puolan parlamentille (sejmille tai senaatille) pyyntö sen jäsenen koskemattomuuden pidättämisestä tapauksissa, joissa on kysymys yksityishenkilön nostamasta syytteestä, ja katsoo, että Puolan lainsäädännön asiaa koskevissa säännöksissä ei selvästikään oteta riittävästi huomioon yksityishenkilön nostamiin syytteisiin liittyvien rikosoikeudenkäyntien kaikkia mahdollisia vaihtoehtoja,
13.

pitää myönteisenä sitä, että Euroopan komissio on luonut yhdeksännessä Euroopan kehitysrahastossa AU:n toimielinten valmiuksien parantamista koskevan tukiohjelman, johon on otettu 55 miljoonaa euroa; vaatii jälleen, että osa kyseisistä määrärahoista on osoitettava yleisafrikkalaisen parlamentin hallinnollisten valmiuksien ja toimintakyvyn vahvistamiseen, ja kehottaa komissioita laatimaan toimintasuunnitelmat näiden varojen käyttöä varten yleisafrikkalaista parlamenttia kuullen ja yhteistyössä Euroopan parlamentin kanssa;
11.

kannustaa naisia asettumaan ehdolle presidentinvaaleissa, jotka on määrä pitää 20. elokuuta 2009, ja vaatii, että afgaaninaisten on voitava osallistua täysimääräisesti päätöksentekoprosessiin, mikä on oikeus muiden joukossa, kuten myös oikeus tulla valituksi ja nimitetyksi korkeisiin valtiollisiin virkoihin;
J.

katsoo, että vaikka alihankinnassa on monia myönteisiä puolia ja sen avulla on ollut mahdollista lisätä tuotantokapasiteettia, se on myös aiheuttanut tiettyä taloudellista ja sosiaalista epätasapainoa työntekijöiden keskuudessa ja voi johtaa työehtojen jyrkkään huonontumiseen, mikä on huolestuttavaa,
D.

toteaa, että poliittisen epävakauden vuosikymmenet ovat johtaneet Guinea-Bissaun syvään kriisiin, jossa puutetta on muun muassa puhtaasta vedestä, terveydenhuollosta ja koulutuksesta ja monien ministeriöiden virkamiesten palkanmaksu on kuukausia jäljessä, ja toteaa myös, että maa on yksi niistä muutamasta valtiosta, jotka ovat YK:n rauhanrakennuskomission listalla, millä pyritään auttamaan köyhiä maita olemaan luisumatta takaisin sotaan tai kaaokseen; toteaa, että nämä salamurhat osuivat ajankohtaan, jolloin Euroopan unioni ja kansainvälinen yhteisö ovat voimakkaasti pyrkineet rakentamaan demokraattista ja vakaata Guinea-Bissauta,
6.

katsoo, että yrityksen kotipaikan siirtäminen on tehtävä sen jälkeen, kun on laadittu siirtoa koskeva suunnitelma ja selvitys, jossa selitetään ja perustellaan oikeudelliset ja taloudelliset näkökohdat sekä siirron mahdolliset seuraukset osakkaille ja työntekijöille; korostaa, että sekä siirtoa koskeva suunnitelma että selvitys on toimitettava kaikkien toimijoiden käyttöön hyvissä ajoin;
7.

on vakuuttunut siitä, että niin poliittiset päättäjät kuin kalatalousalan toimijatkin tarvitsevat pikaisesti entistä käytännöllisempää tutkimusta ja että seitsemännen puiteohjelman keston vuoksi on ensiarvoisen tärkeää sisällyttää siihen tavoitteita, jotka on saavutettava;
23.

korostaa, että erityisesti talouskriisin aikana on tärkeää investoida sosiaaliturvaan; katsoo, että kyseessä on ala, joka huolehtii monista tärkeistä yhteisön palveluista ja myös työllistää monia; korostaa, että sosiaalialaa on sen vuoksi pidettävä yllä, jotta voidaan välttää yhteisön palvelujen laadun heikkeneminen ja työttömyyslukujen kasvu;